Source: https://www.jogiforum.hu/hirek/archivum/2008-11.0.0
Timestamp: 2019-07-20 05:06:22
Document Index: 33037507

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

Brit zenészek a szerzői jogok kiterjesztéséért
Videoüzenetben kérte 38 ezer brit zenész Gordon Brown kormányfőt, hogy támogassa mozgalmukat szerzői jogaik védelmének időbeli kiterjesztéséért.
Mentális erősítés a büntetés-végrehajtási intézetekben
A büntetés-végrehajtási intézetekben az elítéltek rendszeresen részt vesznek mentális, életvezetési tréningeken, kevesebb segítséget kapnak azonban az ott dolgozók ahhoz, hogy megfelelő mentális állapotban legyenek - hangzott el Balassagyarmati Fegyház és Börtönben tartott konferencián pénteken.
Közösségi szintű atomenergia-szabályozásra van szükség
Ombudsman - Elégtétel a sértettnek, eljárás a vétkesekkel szemben
Az adatvédelmi biztos fellépése nyomán egy bepanaszolt hitelintézet méltányos összeget ajánlott fel az emberi méltóságában, személyes adatai védelméhez fűződő jogában megsértett ügyfelének. A cég megbüntette a felelősöket, szigorított adatkezelésének szabályain és rendszeres oktatásra kötelezte munkatársait.
Jövőre 11 centre csökken a roaming sms-ek ára
2009 júliusától várhatóan a külföldről kezdeményezett sms-ek ára 11 centbe kerülhet legfeljebb, miután az európai távközlési miniszterek csütörtökön jóváhagyták a Bizottság erről szóló javaslatát.
Nem ellentétes a cseh alkotmánnyal a Lisszaboni Szerződés
A cseh alkotmánybíróság szerdán ismertetett végzésében világossá tette, hogy a Lisszaboni Szerződés vitatott részei nem ellentétesek a cseh alkotmánnyal, igaz, a bírák elismerték azt is, hogy a szerződés egészét nem vizsgálták. Többen attól tartanak, hogy emiatt újra megakadhat a ratifikációs eljárás.
A Fővárosi Közgyűlés elfogadták a szmogriadó-rendeletet
Letöltendő börtönbüntetés egy rebiszes rendőrnek
Letöltendő szabadságvesztésre ítélte a Fővárosi Ítélőtábla a Rendészeti Biztonsági Szolgálat egyik zászlósát, aki 2006. szeptember 20-án úgy összerugdosott egy megbilincselt, földön fekvő férfit, hogy az nyolc napon túl gyógyuló sérüléseket, csigolyatörést szenvedett - írta a pénteki Magyar Hírlap és a Magyar Nemzet.
Az Alkotmánybíróság december 1-2-i teljes ülésének napirendje
Az Alkotmánybíróság decemberi első két teljes ülésén harmadszor kerülnek napirendre a luxusadóról és a helyi adókról szóló törvények, valamint a bejegyzett élettársi kapcsolatról szóló 2007. évi CLXXXIV. törvény egyes rendelkezéseinek alkotmányosságát megkérdőjelező indítványok.
Kollektív fogyasztói jogorvoslat
A Bizottság által kiadott zöld könyv bemutatja, hogyan lehet elősegíteni a jogorvoslatot, ha sok fogyasztót ér kár egyetlen kereskedő közösségi jogot sértő gyakorlata miatt.
Alkotmánybíróság előtt az emberi méltóságot védő törvény
Sólyom László megküldte véleményezésre az Alkotmánybíróságnak (Ab) az ember méltóságát súlyosan sértő egyes magatartásokkal szembeni védelem érdekében szükséges jogérvényesítő eszközök biztosításáról szóló törvényt - közölte a Köztársasági Elnöki Hivatal az MTI-vel.
ORTT - Péntektől nyilvános a rádió- és tévéadattár
Péntektől a nyilvánosság számára is hozzáférhetővé válik az Országos Rádió és Televízió Testület (ORTT) mintegy ötmillió órányi adást tartalmazó műsortára - hangzott el a médiahatóság csütörtöki budapesti sajtótájékoztatóján.
A közös jogkezelők kizárólagosságát kifogásolja a Bizottság
Az Európai Bizottság csütörtökön indokolással ellátott véleményt küldött Csehországnak és Magyarországnak, mivel azok – a nemzeti jogkezelő szervezeteknek juttatott kizárólagos jogok révén – korlátozták a letelepedés és a szolgáltatásnyújtás szabadságát.
Intézkedések a nemek közötti egyenlőség elősegítése érdekében
A Bizottság ma indokolással ellátott véleményt küldött hat tagállamnak, hogy így hajtassa végre teljes mértékben a nemek közötti egyenlőségre vonatkozó európai uniós jogszabályokat (2002/73/EC). Ausztria, Litvánia, Szlovénia, Magyarország, Olaszország és Málta két hónapon belül köteles választ adni. Amennyiben elmulasztják a válaszadást vagy nem kielégítő választ adnak, a Bizottság az Európai Unió Bírósága elé viheti az ügyet (lásd még: MEMO/08/742).
Európai Bizottság - Feltételekkel privatizálható a MÁV Cargo
A Rail Cargo Austriának fel kell számolnia a GySEV Zrt-vel meglévő szerkezeti kapcsolatait, valamint felül kell vizsgálnia e céggel meglévő szerződéses kapcsolatait is – az Európai Bizottság e feltételekkel engedélyezte, hogy a két vállalkozás konzorciuma 102,5 milliárd forintért megvásárolhassa a MÁV Cargo Zrt-t.
220 millió eurót vesztett Bulgária a korrupció miatt
Szigorú korlátozások a fővárosi szmogriadó-rendelet tervezetében
Kitiltják a legszennyezőbb járműveket Budapest belső részeiből évente négy és fél hónapra, ha elfogadják a Fővárosi Közgyűlés új szmogriadó-rendeletét - tudta meg az MTI szerdán fővárosi képviselőktől.
Hasonlóképpen hazánk tavalyi csatlakozásához, Svájc schengeni csatlakozásával először az ország szárazföldi határain szűnik meg az ellenőrzés 2008. december 12-én, majd 2009. március 29-én a légi közlekedésben is megtörténik az átállás.
A cseh alkotmánybíróság rábólintott a Lisszaboni Szerződésre
A cseh alkotmánybíróság ma (2008. november 26.) ismertetett véleménye szerint nem ellentétes Csehország alkotmányával a Lisszaboni Szerződés, így nincsen akadálya annak, hogy az ország ratifikálja az új uniós szerződést.
Az Országgyűlés kedden elfogadott határozatai
Az Országgyűlés kedden elfogadta az ORTT jövő évi költségvetését, a bűnüldöző szervek nemzetközi együttműködéséről szóló törvénymódosítást, a hízott kacsából és libából előállított termékek védelméről szóló határozatot, valamint a Nemzeti Tehetség Program elfogadásáról szóló határozatot.
Országgyűlés - Az elektronikus közszolgáltatás
Úttörő vállalkozást jelent az elektronikus közszolgáltatás szabályozása, amely nemzetközileg is egyedülálló vállalkozásnak számít - mondta a Miniszterelnöki Hivatal államtitkára a törvényjavaslat általános vitájának kezdetén kedden a parlamentben.
Országgyűlés - A költségvetési szervek jogállása és gazdálkodása
Az előterjesztés célja, hogy átláthatóvá tegye a közszféra intézményi rendszerének működését, s racionálisabbá tegye gazdálkodását, a közforrások felhasználását - mondta a Pénzügyminisztérium államtitkára kedden a parlamentben, a költségvetési szervek jogállásáról törvényjavaslat általános vitájának kezdetén.
Országgyűlés - Közigazgatási hatósági eljárás
Az Országgyűlés folytatta és lezárta a közigazgatási hatósági eljárás és szolgáltatás általános szabályairól szóló törvény általános vitáját kedden délután. Balogh László (MSZP) felszólalásában hangsúlyozta: a javaslat célja, hogy egyszerűbbé, gyorsabbá és hatékonyabbá tegye a közigazgatási eljárást, az ügyintézést.
Országgyűlés - A cégnyilvántartásról szóló törvény módosítása
Az igazságügyi tárca alapvető és fontos céljának tartja a vállalkozásokat és magánszemélyeket érintő bürokratikus terhek felszámolását és a különböző hatósági eljárások egyszerűsítését - indokolta a cégnyilvántartásról szóló törvény módosítását Avarkeszi Dezső, az igazságügyi tárca államtitkára expozéjában kedden a parlamentben.
Feltételes bizottsági igen a MÁV Cargo felvásárlására
Az Európai Bizottság az EU összefonódás-ellenőrzési rendelete alapján jóváhagyta, hogy az osztrák Rail Cargo Austria felvásárolja a magyarországi MÁV Cargót. A testület ugyanakkor feltételül szabta, hogy az osztrák cég kötelezettséget vállaljon „a GySEV-hez fűződő szerkezeti kapcsolatainak felszámolására és szerződéses kapcsolatainak felülvizsgálatára”.
Az LB bírái véleményezni kívánják az elnökhelyettesi pályázatokat
A Legfelsőbb Bíróság (LB) bíráinak kétharmada csatlakozott ahhoz az aláírásgyűjtéshez, amelynek célja, hogy ők is véleményezhessék az elnökhelyettesi pályázatokat - tudatta a Magyar Bírói Egyesület az MTI-vel kedden.
Közel háromtucat törvényt érint az egyes adó- és járuléktörvények módosításáról címet viselő törvényjavaslat; az ehhez benyújtott 138 módosító indítványról kedden döntött a parlament, így már szinte véglegesnek tekinthetők a jövő évi adóváltozások.
AB - Alkotmányellenesek a bűnügyi nyilvántartás egyes rendelkezései
Alkotmányellenesek a bűnügyi nyilvántartás egyes rendelkezései több jogszabályban, ezért azokat megsemmisítette az Alkotmánybíróság (Ab) kedden kihirdetett határozatával.
Elfogadás előtt az ügyvédi reklámra vonatkozó új szabályozás
Másfél éves előkészítést és az Igazságügyi és Rendészeti Minisztériummal folytatott szakmai párbeszédet követően szeptember 19-én a Magyar Ügyvédi Kamara elnöksége ismételten tárgyalta az Etikai Szabályzat módosított szövegét.
APEH közlemény az ombudsman megkeresésére
Az Adó- és Pénzügyi Ellenőrzési Hivatalhoz érkező ombudsmani megkeresések legtöbb esetben olyan konkrét, adó- és illetéküggyel kapcsolatos panaszok, amelyek jellemzően az adóhatóság valamely eljárását, illetve intézkedését, vagy az intézkedés elmaradását sérelmezik.
Magyarország jól halad a szolgáltatási direktíva átvételével
Magyarország 16 másik uniós tagállammal együtt tartani tudja a szolgáltatási irányelv végrehajtásának határidejét – derült ki abból a jelentésből, melyet a napokban hozott nyilvánosságra a BusinessEurope.
Országgyűlés - Törvénymódosítás a szakképzési hozzájárulásról
A szakképzés versenyképességének növelését és a szakmunkáshiány csökkentését segítheti elő a szakképzési hozzájárulásról szóló törvény módosítása - mondta a szociális tárca államtitkára az előterjesztés expozéjában hétfőn a parlamentben.
Országgyűlés - A külföldre utazásról szóló törvény módosítása
A digitalizált ujjlenyomatot is tartalmazó biometrikus útlevelekre vonatkozó rendelkezéseket foglalja össze a külföldre utazásról szóló törvény módosítása, és azt is, hogy nemcsak a 14 éven felettiek, hanem már az újszülöttek is kapnának személyi igazolványt, mivel az uniós országok többségébe ezzel az okmánnyal is lehet utazni - mondta az Igazságügyi és Rendészeti Minisztérium államtitkára az előterjesztés általános vitájában hétfőn este az Országgyűlésben.
Országgyűlés - Btk.-módosítás az állatkínzás szigorúbb büntetéséről
A büntetőjog elismeri, hogy az állat érző lény, így nem lehet indifferens, hogy szenvedése milyen mértékű, a büntetés céljainak eléréséhez így szükséges, hogy a jogalkotó tegye lehetővé a súlyosabb büntetés kiszabását is - ismertette Bárándy Gergely (MSZP) hétfőn az Országgyűlésben a büntető törvénykönyv (Btk.) azon módosítását, amely szigorúbban büntetné az állatkínzást.
Kedden dől el, hogyan folytatódik a cseh ratifikáció
A svéd parlament csütörtök éjszaka elsöprő többséggel ratifikálta a Lisszaboni Szerződést. Az írek mellett még a csehek, a lengyelek és a németek ratifikációs eljárása nem fejeződött be. A cseh alkotmánybíróság ítélete keddre várható.
Ombudsman - A fogyatékosoknak több segítséget kell adni jogaik érvényesítéséhez